hotchpotch/miracl-hf-unified huggingface dataset:
গোলাম হেলাল মোর্শেদ খান
গোলাম হেলাল মোর্শেদ খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
গোলাম হেলাল মোর্শেদ খানের পৈতৃক বাড়ি সিরাজগঞ্জ জেলায়। তাঁর বাবার নাম গোলাম আরব আলী খান এবং মায়ের নাম আফরোজা খানম। তাঁর স্ত্রীর নাম নাহিদ খান। তাঁদের এক মেয়ে, এক ছেলে।
গোলাম হেলাল মোর্শেদ খান ১৯৭১ সালে কর্মরত ছিলেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ২৫ মার্চের পর ঝাঁপিয়ে পড়েন মুক্তিযুদ্ধে। সে সময়ে ব্রাহ্মণবাড়িয়া ও হবিগঞ্জ জেলার বিভিন্ন স্থানে যুদ্ধ করেন। স্বাধীনতার পর তিনি বাংলাদেশ সেনাবাহিনীতেই কর্মরত ছিলেন। তিনি বাংলাদেশ মুক্তিযোদ্ধা সংসদের কেন্দ্রীয় কমান্ড কাউন্সিলের চেয়ারম্যান হিসেবে দায়িত্ব পালন করছেন।
১৯৭১ সালে সেনাবাহিনীতে কর্মরত অবস্থায় ব্রাহ্মণবাড়িয়ার আশুগঞ্জের যুদ্ধে তিনি আহত হন গোলাম হেলাল মোর্শেদ খান। ১৩ এপ্রিল পর্যন্ত আশুগঞ্জ ও পার্শ্ববর্তী ভৈরব মুক্ত ছিল। এর পর পাকিস্তানিরা আশুগঞ্জ-ভৈরব দখলের জন্য সড়কপথে ভৈরবে উপস্থিত হলে আশুগঞ্জ বিদ্যুৎকেন্দ্রের পেছনে হেলিকপ্টারে কমান্ডো ব্যাটালিয়নের প্রায় এক কোম্পানি সেনা নামে। সে সময় হেলাল মোর্শেদসহ একদল মুক্তিযোদ্ধা আশুগঞ্জের দুই মাইল দক্ষিণে লালপুরে প্রতিরক্ষা অবস্থানে ছিলেন। ১৪ এপ্রিল পাকিস্তান নৌবাহিনীর একটি বহর লালপুরের কাছে মেঘনা নদীতে অবস্থান নিয়ে পর্যবেক্ষণের পাশাপাশি মুক্তিযোদ্ধাদের প্রতিরক্ষা অবস্থান নির্ণয়ের চেষ্টা করতে থাকে। তখন একজন মুক্তিযোদ্ধা তাঁর সংকেত বা নির্দেশ ছাড়াই উত্তেজনার বশে গুলি করে বসেন। এতে পাকিস্তানি সেনারা তাঁদের প্রতিরক্ষা স্থান চিহ্নিত করে ফেলে এবং ট্যাংকের সাহায্যে প্রচণ্ড আক্রমণ চালায়। গোলাম হেলাল মোর্শেদ খান সহযোদ্ধাদের নিয়ে বিক্রমের সঙ্গে পাকিস্তানি আক্রমণ মোকাবিলা করেন। তাঁদের পাল্টা আক্রমণের প্রচণ্ডতায় পাকিস্তানি নৌবহর পিছু হটে যায়। কিন্তু কিছুক্ষণের মধ্যেই পাকিস্তান বিমানবাহিনীর স্যাবর জেট তাঁদের অবস্থানে আকাশ থেকে গোলাগুলি শুরু করে। এর ছত্রচ্ছায়ায় পাকিস্তানি সেনারা তাঁদের প্রায় ঘেরাও করে।
পরবর্তীতে ১৯৭১ সালের ২৩ মে সীমান্ত এলাকা গোলাম হেলাল মোর্শেদ খানের নেতৃত্বে মাধবপুরে রওনা হন একদল মুক্তিযোদ্ধা। তাঁদের লক্ষ্য ছিল সড়কে চলাচলরত পাকিস্তান সেনাবাহিনীকে অ্যাম্বুশ করা। রেকি তথ্যের ভিত্তিতে হেলাল মোর্শেদ স্থান নির্বাচন করেন ধ্বংসপ্রাপ্ত এক সেতুর পাশে নির্মিত সংযোগ সড়ক। সেখানে দুটি ট্যাংক-বিধ্বংসী মাইন পেতে অপেক্ষায় থাকেন। কিন্তু সেদিন পাকিস্তানিরা আসেনি তবে সহযোদ্ধাদের নিয়ে রাতে সেখানেই থাকেন তিনি। ওই রাতে বৃষ্টি হয় এবং তাঁরা সবাই বৃষ্টিতে ভিজে যান। বেলা আড়াইটার দিকে পাকিস্তানি সেনাদের কনভয় আসে। জিপ, লরি ও পিকআপ মিলে কনভয়ে মোট ২২টি গাড়ি ছিল। প্রথম, দ্বিতীয় ও তৃতীয় গাড়ি (জিপ) পার হয়ে যায়। মাইন বিস্ফোরিত হয়নি। চতুর্থটি (পিকআপ) পার হওয়ার সময় মাইন বিস্ফোরিত হয়। সেটি উড়ে গিয়ে কয়েক গজ দূরে পড়ে। দ্বিতীয় গাড়িরও একই ভাগ্য ঘটে। এ সময় গোলাম হেলাল মোর্শেদ খানের সংকেতে সহযোদ্ধা সবার অস্ত্র গর্জে ওঠে। হতাহত হয় অনেক পাকিস্তানি সেনা। অক্ষত পাকিস্তানি সেনারা ছোটাছুটি করে নিরাপদ আশ্রয়ে যায়।
গিয়াসউদ্দিন আহমেদ চৌধুরী
গিয়াসউদ্দিন আহমেদ চৌধুরী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
গিয়াসউদ্দিন আহমেদ চৌধুরীর পৈতৃক বাড়ি কুমিল্লা জেলার বরুড়া উপজেলার পায়েলগাছা গ্রামে। তাঁর বাবার নাম শামসুদ্দিন আহমেদ চৌধুরী এবং মায়ের নাম আফসারের নেছা। তাঁর স্ত্রীর নাম মাহমুদা চৌধুরী। তাঁদের দুই মেয়ে, এক ছেলে।
গিয়াসউদ্দিন আহমেদ চৌধুরী পাকিস্তান সেনাবাহিনীতে কর্মরত ছিলেন। ১৯৭১ সালে প্রেষণে ইপিআরে কর্মরত ছিলেন রাজশাহী ইপিআর সেক্টরের ৭ নম্বর উইংয়ে। মুক্তিযুদ্ধ শুরু হলে তিনি বিদ্রোহ করে ঝাঁপিয়ে পড়েন যুদ্ধে।
১৯৭১ সালের ২৮ মার্চ নওগাঁ থেকে একদল ইপিআর সেনা নিয়ে বগুড়ায় যান গিয়াসউদ্দিন আহমেদ। রংপুর থেকে বগুড়ায় আসা পাকিস্তান সেনাবাহিনীর একটি দলকে তাঁর নেতৃত্বাধীন দলের একাংশ ৩০ মার্চ অ্যাম্বুশ করে। এ অ্যাম্বুশে পড়ে পাকিস্তানিদের ব্যাপক ক্ষতি হয়। পরে তিনি গোদাগাড়ীতে চাঁপাইনবাবগঞ্জের ইপিআর সেনাদের সঙ্গে মিলিত হন। তাঁদের নিয়ে রাজশাহীতে অবস্থানরত পাকিস্তানি সেনাদের বিরুদ্ধে আক্রমণের প্রস্তুতি নেন। ইপিআর সেনা ও স্থানীয় ছাত্র-যুবকদের সংগঠিত করে ৬ এপ্রিল সন্ধ্যার দিকে আক্রমণ চালান। তাঁর সার্বিক নেতৃত্ব ও পরিকল্পনায় মুক্তিযোদ্ধারা যুদ্ধ করেন। ১২ এপ্রিল গিয়াসউদ্দিন আহমেদ চৌধুরী একদল সহযোদ্ধা নিয়ে পাবনার দিকে অগ্রসর হন। পথে ঢাকা থেকে আগত পাকিস্তান সেনাবাহিনীর একটি বড় দলের মুখোমুখি হন। তখন তিনি সহযোদ্ধাদের নিয়ে কিছুটা পিছু হটে রাজশাহী ও সারদার মোড়ে প্রতিরক্ষা অবস্থান নেন। তখন সেখানে দুই পক্ষে তুমুল যুদ্ধ হয়। পাকিস্তান সেনাবাহিনীর প্রচণ্ড আক্রমণে ছত্রভঙ্গ হয়ে যান মুক্তিযোদ্ধারা। ছত্রভঙ্গ মুক্তিযোদ্ধাদের একাংশকে সংগঠিত করতে সক্ষম হন গিয়াসউদ্দিন আহমেদ। এরপর তিনি পুনরায় গোদাগাড়িতে অবস্থান নেন। পরে ভারতে পুনঃসংগঠিত হওয়ার পর গিয়াসউদ্দিন সহযোদ্ধাদের নিয়ে রাজশাহী ও চাঁপাইনবাবগঞ্জ এলাকায় গেরিলাযুদ্ধ শুরু করেন। তাঁর প্রত্যক্ষ পরিকল্পনা ও নেতৃত্বে মুক্তিযোদ্ধারা জুন মাসের মাঝামাঝি পর্যন্ত ওই এলাকায় অনেকগুলো গেরিলা অপারেশন করেন।
ইতালি জাতীয় ক্রিকেট দল
ইতালি জাতীয় ক্রিকেট দল () আন্তর্জাতিক ক্রিকেট ম্যাচে ইতালির প্রতিনিধিত্বকারী দল। তারা ১৯৯৫ সাল থেকে আন্তর্জাতিক ক্রিকেট কাউন্সিলের সহযোগী সদস্য, তার পূর্বে ১৯৮৪ সাল থেকে আইসিসি অনুমোদিত দল ছিল। ইতালি জাতীয় ক্রিকেট দল ফেদেরাচ্চিওনে ক্রিকেট ইতালীয়া বা ইতালীয় ক্রিকেট ফেডারেশন দ্বারা পরিচালিত হয়।
বর্তমানে তাঁরা বিশ্ব ক্রিকেট লীগে বিভাগ তৃতীয়েতে এবং ইউরোপীয় চ্যাম্পিয়নশিপের বিভাগ একে খেলছে।
অলিম্পিক ক্রিকেট এবং ক্রিকেট বিশ্বকাপ: কখনও অংশগ্রহন করেনি।
সৈয়দ হাসান আলী চৌধুরী
সৈয়দ হাসান আলী চৌধুরী (জন্ম: ১৯১০; মৃত্যু: ৩০ মে , ১৯৮১) বাংলাদেশের (তৎকালীন পূর্ব বাংলা) টাঙ্গাইলস্থ ধনবাড়ীর নবাব সৈয়দ নওয়াব আলী চৌধুরীর কনিষ্ঠ পুত্র।তিনি ছিলেন একজন সফল রাজনীতিবীদ এবং সমাজসেবক। সৈয়দ নওয়াব নবাব আলী চৌধুরীর জমিদারবাড়ি বর্তমানে নবাব আলী হাসান আলী রয়েল রির্সোট সেন্টার হিসাবে খ্যাতি লাভ করেছে।
সৈয়দ হাসান আলী চৌধুরী কৃষক প্রজাদের স্বার্থে রাজনীতিতে যোগ দেন।কৃষক প্রজা পার্টির মনোনয়নে লোকাল বোর্ড, জেলা বোর্ডের সদস্য ও ময়মনসিংহ পৌরসভার ভাইস চেয়ারম্যান নির্বাচিত হন। ১৯৩৭ সালে কৃষক প্রজা পার্টির মনোনয়নে টাঙ্গাইলের মধুপুর, গোপালপুর নির্বাচনী এলাকা হতে বঙ্গীয় আইনসভার সদস্য নির্বাচিত হন।১৯৬২ সালে তৎকালীন পাকিস্তানে ব্যবস্থাপক সভার সদস্য নির্বাচিত হন।তিনি ১৯৬২-৬৩ সনে তৎকালীন পুর্ব পাকিস্তানের শিল্প মন্ত্রী ছিলেন ।১৯৭৮ সালে বিএনপির মনোনয়নে টাঙ্গাইল-১ মধুপুর নির্বাচনী এলাকা হতে বাংলাদেশ জাতীয় সংসদ সদস্য হিসেবে নির্বাচিত হন।জাতীয় সংসদ সদস্য থাকা অবস্থায় তিনি ১৯৮১ সালে মৃত্যুবরণ করেন।
খেসারি ডাল
খেসারির ডাল এক ধরণের হলুদ বর্ণ উদ্ভিজ্জ বীজ বা কালাই যা ডাল হিসাবে চিহ্নিত। "খেসারি কালাই" একটি শুঁটি (ইং: Legume) জাতীয় উদ্ভিদ যার বৈজ্ঞানিক নাম "Lathyrus sativus" এবং এর ইংরেজি নাম Grass pea বা Chikling vetch। খেসারির ডাল বাংলাদেশ সহ বিভিন্ন দেশে প্রধান খাদ্যের অংশ। পৃথিবীর বিভিন্ন এলাকার মানুষ বিভিন্ন রীতিতে খেসারির ডাল খেয়ে থাকে। পশু খাদ্য হিসেবেও এর ব্যবহার ব্যাপক।
ভারত, পাকিস্তান, বাংলাদেশ, শ্রীলংকা, নেপালসহ দক্ষিণ এশিয়ার বেশ কয়েকটি দেশের দৈনন্দিন খাদ্য তালিকায় ডালের ব্যবহার বহুদিনের পুরনো।
খেসারি ডাল-এ শতকরা প্রায় ২০-২৩ ভাগ আমিষ থাকে। এছাড়াও খেসারি ডালে ব্যথা, গিঁটের বেদনা, অরুচি, মাড়ির ব্যথা এবং কোষ্ঠকাঠিন্যে এটি কাজে লাগে।
বাসাইল ইউনিয়ন, বাসাইল
"বাসাইল ইউনিয়ন" বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
বাসাইল ইউনিয়নের মোট আয়তন ৬৪৪৬ (একর)। গ্রাম সংখ্যা ১০ টি।
বাংলাদেশের ২০১১ সালের আদমশুমারী অনুযায়ী বাসাইল ইউনিয়নের মোট জনসংখ্যা ২৬৫৭০ জন। প্শিক্ষার হার ৪২%।
বাসাইল হাট, ইশ্বরগঞ্জ বাজার, রাশড়া বাজার
চাপড়া বিলের বাসুলিয়া পার্ক।
কাঞ্চনপুর ইউনিয়ন
কাঞ্চনপুর ইউনিয়ন নামে বাংলাদেশের টাঙ্গাইল, লক্ষ্মীপুর ও মানিকগঞ্জ জেলায় আলাদা তিনটি ইউনিয়ন রয়েছে।
কাঞ্চনপুর ইউনিয়ন দ্বারা বুঝানো যেতে পারে:
হাবলা ইউনিয়ন, বাসাইল
হাবলা ইউনিয়নবাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
বোকো হারাম
বোকো হারাম (আরবি: جماعة اهل السنة للدعوة والجهاد "জামাতু আহ্লিস সুন্নাহ লাদ্দাআওাতিহ ওয়াল-জিহাদ") নাইজেরিয়ার উত্তর-পূর্বাঞ্চলভিত্তিক জঙ্গি সংগঠন যারা আল-কায়েদার মতো পশ্চিমা শিক্ষা-সংস্কৃতির বিরুদ্ধে। আত্মঘাতী বোমা হামলা তাদের প্রধান যুদ্ধপদ্ধতি এবং আল-কায়েদার মতো 'আদর্শ' বাস্তবায়নে চরমপন্থী। বোকো হারামের যোদ্ধারা প্রশিক্ষণের জন্য সোমালিয়া যাচ্ছে। কেউ কেউ আফগানিস্তান পর্যন্ত গেছে বলে মনে করা হয়।
বোকো শব্দটি হাউসা ভাষার আর হারাম এসেছে আরবি থেকে। বোকো অর্থ পশ্চিমা শিক্ষা। বোকো হারাম মানে পশ্চিমা শিক্ষা পাপ।
বোকো হারামের লক্ষ্য ও উদ্দেশ্য শরিয়া আইন প্রতিষ্ঠিত করা। মুখপাত্র আবু কাকা বলেন, 
"যখন আমরা দেখবো সবকিছু আল্লাহর নির্দেশ মতো করা হচ্ছে এবং আমাদের সঙ্গীদের কারাগার থেকে ছেড়ে দেয়া হয়েছে, একমাত্র তখনই আমরা আমাদের অস্ত্র একপাশে সরিয়ে রাখবো। কিন্তু আমরা তা ত্যাগ করবো না। কারণ ইসলামী বিধান অনুসারে আপনি অস্ত্র একপাশে সরিয়ে রাখতে পারেন, ত্যাগ করতে পারেন না"।
আল-কায়েদার ইসলামিক সদস্য. সৌদি আরব ও যুক্তরাজ্যের কিছু গোষ্ঠী বোকো হারামের তহবিল সংগ্রহ করে থাকে। এছাড়া আল মুনতাদা ট্রাস্টও তহবিল জুগিয়ে থাকে।
নাইজেরিয়ার উত্তরাঞ্চলে বোকো হারামের প্রধান ঘাঁটি। মানুষের তৈরি আইন ও আধুনিক বিজ্ঞানকে দলটি অস্বীকার করে। মোহাম্মদ ইউসুফ ২০০১ সালে বোকো হারাম প্রতিষ্ঠা করেন। বোরনো প্রদেশের রাজধানী মাইদুগুরির নিকটবর্তী শহর দাম্বোয়ায় বোকো হারাম প্রতিষ্ঠিত হয়। সেখানে বোকো হারাম শক্তিশালী অবস্থানে রয়েছে।
দেশটির খ্রিষ্টান সম্প্রদায়ের ওপর একের পর এক হামলার জন্য দায়ী। দেশটিতে ২০১২ সালে ৬২০ জন ও ২০১১ সালে ৪৫০ জন নিরীহ মানুষকে হত্যার জন্য জঙ্গি দলটিকে দায়ী করা হয়। বলা হয়, ২০০১ সালে প্রতিষ্ঠার পর থেকে বোকো হারাম তিন থেকে ১০ হাজার মানুষ হত্যা করেছে। তাদের সঙ্গে একিউআইএমের সম্পর্ক আছে বলে ধারণা করা হয়।
আল-শাবাব
আল-শাবাব (); (সোমালি:জারাকাদা মুজাহিদিন্তা আল শাবাব মুজাহিদিন) পুরো নাম হরকাত আল শাবাব আল মুজাহিদিন। সংক্ষেপে আল-শাবাব নামেই পরিচিত। এতে অনেক বিদেশি যোদ্ধা আছে বলে ধারণা করা হয়। এরা সরাসরি আন্তর্জাতিক জঙ্গি সংগঠন আল-কায়েদার সঙ্গে সম্পৃক্ত।
এক সময়কার সোমালিয়ার রাজধানী-সহ বৃহদাংশ নিয়ন্ত্রণকারী শক্তি ইসলামিক কৌর্টস ইউনিয়ন থেকে ভেঙ্গে এসে গড়ে উঠেছে আল-শাবাব - যার অর্থ হচ্ছে তারুণ্য।
আল-শাবাব নেতৃত্বাধীন ইসলামপন্থিরা সোমালিয়ায় ইসলামি শাসন প্রতিষ্ঠা করার লক্ষে জাতিসংঘ সমর্থিত সরকার ও পশ্চিমা বিশ্বের বিরুদ্ধে লড়াই করছে। শরিয়া আইন মেনে চলে তারা।।
দস্যুবৃত্তির মাধ্যমে আল-শাবাব তহবিল সংগ্রহ ও সম্পদ আহরণ করে। অনেক সময় জলদস্যু দলের সদস্য সংগ্রহ হয় শাবাব থেকে। ২০ শতাংশের ওপরে জলদস্যু এই জঙ্গি গোষ্ঠীর।
২০০১ সালে গঠিত হয় আল-শাবাব। ২০০৬ সালে সোমালিয়ার সরকারি বাহিনী ও ইথিওপীয়ান বাহিনীর আক্রমণে ইসলামিক কৌর্টের হটে যাবার পর থেকে আল-শাবাব নতুন শক্তি হিসেবে তার প্রভাব বাড়াতে থাকে।
পশ্চিমা দেশগুলোতে আল-শাবাব হামলা চালিয়েছে বিভিন্ন সময়ে। ২০১১ সালের মে মাসের হিসেব অণুযায়ী এই বাহিনীতে রয়েছে ১৪ হাজার ৪২৬ জন জঙ্গি।
আল কায়েদা ইসলামি মাগরিব শাখা
আল কায়েদা ইসলামি মাগরিব শাখা (, "", সংক্ষেপে:একিউআইএম) এই সংগঠনটি মালিভিত্তিক কিন্তু এর লক্ষ্য আলজেরিয়ায় তাদের শাসন প্রতিষ্ঠা করা। তাদের সাম্প্রতিক কর্মকাণ্ড বেশ লক্ষণীয়। একিউআইএম আলজেরিয়া, ফ্রান্স, স্পেন ও যুক্তরাষ্ট্রের স্থাপনায় হামলা চালানোর ঘোষণা দিয়েছে। আলজেরিয়ার সরকার বলছে, এই জঙ্গিগোষ্ঠীর তৎপরতা আলজেরিয়া ছাড়িয়ে মালি, মৌরিতানিয়া, নাইজার, লিবিয়া ও চাঁদ পর্যন্ত বিস্তৃত। ফ্রান্সের দাবি, কাতার থেকে এদের সংগঠনের খরচ আসে।
আল কায়েদা আরব উপদ্বীপ শাখা
আল-কায়েদা আরব উপদ্বীপ শাখা () সংক্ষেপে একিউএপি এ সংগঠনটি ইয়েমেনভিত্তিক হলেও আফ্রিকার প্রায় প্রতিটি জঙ্গি সংগঠনের সঙ্গেই এদের সম্পর্ক আছে। পাকিস্তান ও আফগানিস্তানে দীর্ঘ মার্কিন সামরিক অভিযানে এ অঞ্চলের আল-কায়েদা দুর্বল হয়ে পড়লে এর গুরুত্ব বেড়ে যায়। বর্তমানে আল-কায়েদার শাখা সংগঠনগুলোর মধ্যে একিউএপি-ই সবচেয়ে শক্তিশালী।
আর্মড ইসলামিক গ্রুপ অফ আলজেরিয়া
আর্মড ইসলামিক গ্রুপ অফ আলজেরিয়া () সংক্ষেপে জিআইএ আলজেরিয়ার সরকারকে উত্খাত করে শরিয়া আইন চালু করার লক্ষ্যে সংগঠনটি গঠন করা হয়েছিল। ১৯৯৪ সালে ফ্রান্সের একটি বিমান ছিনতাই করেছিল জিআইএ। হামলা চালিয়েছে প্যারিসের পাতালরেলে। তারা অনেক গাড়িবোমা হামলা ও অপহরণের দায়ও স্বীকার করেছে। জিআইএর মূল লক্ষ্য আলজেরিয়া ও এর সাবেক ঔপনিবেশিক শাসক ফ্রান্স।
পশ্চিম আফ্রিকায় একতা ও জিহাদের জন্য আন্দোলন
পশ্চিম আফ্রিকায় একতা ও জিহাদের জন্য আন্দোলন ( "Jamāʿat at-tawḥīd wal-jihād fī gharb ʾafrīqqīyā"; ) একটি জঙ্গি ইসলামী সংগঠন যা পশ্চিম আফ্রিকার একটি বৃহত্তর অংশ জুড়ে জিহাদ ছড়িয়ে দেওয়ার লক্ষ্য নিয়ে আল কায়েদা ইসলামি মাগরিব শাখা থেকে চ্ছিন্ন হয়েছিল। মূলত আলজেরিয়া ও মালি অঞ্চলে এই সংগঠনটির কর্মকাণ্ড বিস্তৃত। সংগঠনটি একিউআইএমের সঙ্গে সম্পৃক্ত বলে ধারণা করা হয়।
কাশিল ইউনিয়ন
"কাশিল ইউনিয়ন" বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
কাশিলঃ এই গ্রামটির মাঝ দিয়ে চলে গেছে ঝিনাই নদী। ঝিনাই  নদীর দুই পাড়ে প্রচুর কাশবন ছিল। আর গাছ- গাছালি ও ছিল প্রচুর কাক। কাশবন ও কাকের নাম অনুসারে গ্রামের নাম কাশিল হয়ে যায় কাশিল।
বাথুলী সাদীঃ ঝিনাই নদীর তীব্র ভাঙন এক সময় মোড় নিয়ে এই গ্রামের দিকে আসতে থাকে। পরে  এলাকার মানুষ বিশাল বাঁধ নির্মাণ করে নদী ভাঙনের মোড় ঘুরিয়ে দেয়। এই বাধের কারণে গ্রামের নাম হয় বাথুলী। পরবর্তীতে এই গ্রামে এক পরিবারের আবিরভাব ঘটে আফগানস্থান থেকে। সেই পরিবারে জন্ম হয় বিখ্যাত এক লোক তার নাম সাদী খাঁন। দূর- দূরান্তের মানুষ সাদী খাঁনের বাথুলী বাথুলী হিসেবে এ গ্রামকে চিনতো। পরে বাথুলীর সাথে সাদী যোগ হয়ে গ্রামের নাম হয় বাথুলী সাদী।
বিয়ালাঃ একাধিক বিলের মধ্যে  প্রায় সারা বছর গ্রামটি ভেসে থাকতো। শুস্ক মৌসুমে মানুষ ক্ষেতের আইল দিয়ে চলাফেরা করতো। বিল এবং আইলের সংমিশ্রনে গ্রামের নাম হয় বিয়ালা।
দাপনাজোরঃ ঝিনাই নদীর পাড়ে গড়ে উঠা এই গ্রামটি অত্যন্ত সুন্দর। এখানে একটি গার্লস স্কুল রয়েছে যা অত্যন্ত মনোরম পরিবেশে প্রতিষ্ঠিত। এই গ্রামে ওয়াটার গার্ডেন রিসোর্ট নামে একটি রিসোর্ট রয়েছে।
পিচুড়ীঃ এগ্রামে প্রচুড়গাছ-গাছালি ছিল। এসব গাছে পেচাঁ ও  টিয়ার পাখির বসবাস ছিল।  টিয়া ও পেচাঁর ডাকের শব্দে এই নীরব গ্রামটি কোলাহলে ভরা ছিল। টিয়ার  ও পেচারডাকের কারণে এবং এদের অবস্থ‍ানের  জন্য গ্রামটির নাম হয় পিচুটি। পরে সংস্করণ হয়ে নাম হয় পিচুড়ী।
মোট জনসংখ্যাঃ ২৫৭৬১ জন*
ক) উপজেলা সদর সরকারী হাসপাতাল গেইট থেকে কাশিল ইউনিয়ন পরিষদ পর্যন্ত - সিএনজিতে-  ১৫-২০/- (জনপ্রতি)।
খ) বাথ‍ুলী সাদী বাজার থেকে কাশিল বটতলা, বাংড়া ও নথখোলা পর্যন্ত - সিএনজিতে - ২০-২৫/- (জনপ্রতি), রিক্সাযোগে- ৩৫-৪০/- (জনপ্রতি)।
গ) বালিয়া  বাজার থেকে বাঘিল, ফুলবাড়ী, বাসাইল পর্যন্ত - সিএনজিতে - ২০-২৫/- (জনপ্রতি), রিক্সাযোগে- ৫০-৬০/- (জনপ্রতি)।
ঘ) দেউলী বাজার থেকে দাপনাজোর, নথখোলা, করটিয়া পর্যন্ত - সিএনজিতে- ২০-৩০-(জনপ্রতি), রিক্সাযোগে-৪০-৫০/-(জনপ্রতি)।কমিউনিটি ক্লিনিক বিদ্যমান
বেশির ভাগ মানুষ কৃষক। কিছু সরকারী চাকুরি করে ও অনেকে ব্যবসা করে। তাছাড়া অনেকে প্রবাসী।
১. মরহুম সাদি খান, বাথুলী সাদী গ্রামের নামকরন করা হয়েছে যার নামে।
২. মরহুম আলহাজ্ব আব্দুল কাদির খান (ডাবল এম এ), প্রাক্তন চেয়ারম্যান অত্র ইউনিয়ন।
৩. মরহুম ফজলুল হক জমাদার, প্রাক্তন চেয়ারম্যান অত্র ইউনিয়ন,
৪. আখতারুজ্জামান ভূইয়া (রুনু) সহকরী পুলিশ সুপার,
৫. আবু আহম্মেদ জমাদার, যুগ্ন সচিব, আইন মন্ত্রনালয়,
৫. মো: ‍মাসুম ‍খান, সচিব,যুগ্ন সচিব প্রতিরক্ষা মন্ত্রনালয়,
৬. শহীদ মনিরুলজ্জামান (বীরবিক্রম),
৭. মরহুম জংগু মির্জা,
৮. মরহুম আলহাজ হাজী জালু খান,
৯.মরহুম খন্দকার আবু হোসেন ( সাবেক উপজেলা চেয়ারম্যান)-বাসাইল।
১০.মরহুম মির্জা আব্দুল হাকিম।
১১. মরহুম দুলাল খান... বিশিষ্ট ফুটবলার।
ফুলকী ইউনিয়ন
"ফুলকী ইউনিয়ন" বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
ফুলকী ইউনিয়নের মোট আয়তন ২৯ বর্গ কিঃ মিঃ। গ্রাম সংখ্যা ২৪ টি।
বাংলাদেশের ২০১১ সালের আদমশুমারী অনুযায়ী ফুলকী ইউনিয়নের মোট জনসংখ্যা ৩০,০৩৯ জন। প্শিক্ষার হার ৩০ %।
ময়থা বিল, নুন্দা বিল, নিরাইল বিল, আন্দারমানিক বিল, ময়থা, নেধার ও খাটরা গ্রামের গামছা, চাদর ও শাড়ি তৈরী কারখানা, আইসড়া জরাশাহর মাজার
কাউলজানী ইউনিয়ন
কাউলজানী ইউনিয়ন বাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
আবু তাহের মোহাম্মদ সালাহউদ্দীন
আবু তাহের মোহাম্মদ সালাহউদ্দীন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবু তাহের মো. সালাহউদ্দীনের পৈতৃক বাড়ি চট্টগ্রাম জেলার সীতাকুণ্ড উপজেলার মসজিদা গ্রামে। তাঁর বাবার নাম জহিরুল ইসলাম চৌধুরী এবং মায়ের নাম আনোয়ারা বেগম। তার স্ত্রীর নাম দিলরুবা সালাহউদ্দীন। তাঁদের তিন মেয়ে, দুই ছেলে।
পাকিস্তান সেনাবাহিনীতে চাকরি করতেন আবু তাহের মো. সালাহউদ্দীন। ১৯৭১ সালে উপ-অধিনায়ক হিসেবে কর্মরত ছিলেন ২০৪ ফিল্ড ইন্টেলিজেন্স ইউনিটে। যার অবস্থান ছিল ঢাকা সেনানিবাসে। মুক্তিযুদ্ধ শুরু হলে কয়েক দিন পর ঢাকা সেনানিবাস থেকে পালিয়ে যশোর-কুষ্টিয়া অঞ্চলে প্রতিরোধযুদ্ধরত মুক্তিযোদ্ধাদের সঙ্গে যোগ দিয়ে ঝাঁপিয়ে পড়েন যুদ্ধে। মুক্তিযুদ্ধ আনুষ্ঠানিক রূপ পেলে ৫ নম্বর সেক্টরের বালাট সাব-সেক্টরের অধিনায়ক হিসেবে দায়িত্ব পালন করেন।
১৯৭১ সালে মুক্তিযুদ্ধ শুরু হওয়ার পর সাতক্ষীরা ও যশোর এলাকার বিভিন্ন স্থানে প্রতিরোধযুদ্ধ শেষে একদল মুক্তিযোদ্ধা সমবেত হন ভারত-বাংলাদেশ সীমান্তে সাতক্ষীরা জেলার অন্তর্গত ভোমরায়। সেখানে সীমান্তরেখা বরাবর ছিলো একটি বন্যা প্রতিরোধ বাঁধ যেখানে আবু তাহের মো. সালাহউদ্দীনের নেতৃত্বে একদল মুক্তিযোদ্ধা প্রতিরক্ষা অবস্থান নেন। মুক্তিযোদ্ধাদের প্রতিরক্ষা অবস্থান ছিল বাঁধের ওপরে। বাঁধের ওপর থেকে বাংলাদেশের ভেতরে অনেক দূর পর্যন্ত দেখা যেত। এপ্রিল মাসে পাকিস্তান সেনাবাহিনী সাতক্ষীরা জেলায় নিয়ন্ত্রণ প্রতিষ্ঠা করে। তখনও পাকিস্তানী বাহিনী ভোমরায় যায়নি। পরে তারা এ বাঁধ দখল করার জন্য তৎপর হয়ে ওঠে এবং ২৮ মে শেষ রাতে পাকিস্তানি সেনা মুক্তিবাহিনীর ভোমরা বাঁধের অবস্থানে আক্রমণ করে। প্রস্তুত হয়ে থাকা মুক্তিযোদ্ধারা পাকিস্তানিদের উপস্থিতি টের পেয়ে যান। আবু তাহের মো. সালাহউদ্দীনের নেতৃত্বে মুক্তিযোদ্ধারা পাকিস্তানিদের ওপর পাল্টা আক্রমণ চালান। এরপর দুই পক্ষে ব্যাপক যুদ্ধ হয়। পাকিস্তান সেনাবাহিনীর তুলনায় মুক্তিযোদ্ধারা ছিলেন প্রায় অর্ধেক তবুও অত্যন্ত সাহস ও দক্ষতার সঙ্গে পাকিস্তানি আক্রমণ প্রতিহত করেন। তাঁদের বীরত্বে পাকিস্তানিরা পিছিয়ে যায়। কয়েক ঘণ্টা পর পাকিস্তান সেনাবাহিনী পুনঃসংগঠিত হয়ে আবার আক্রমণ করে। তবে আবু তাহের মো. সালাহউদ্দীন এবারও সহযোদ্ধাদের নিয়ে সফলতার সঙ্গে আক্রমণ মোকাবিলা করেন। তাঁর প্রত্যক্ষ তত্ত্বাবধানে কয়েকজন মুক্তিযোদ্ধা বাঁধের ওপর থেকে স্বয়ংক্রিয় অস্ত্রের সাহায্যে গেরিলা কায়দায় সুইপিং গোলাগুলি শুরু করেন। এতে সামনে অগ্রসর হওয়ার চেষ্টারত বেশ কিছু পাকিস্তানি সেনা হতাহত হয়। ২৯ মে থেমে থেমে সারা দিন যুদ্ধ চলে। পাকিস্তান সেনাবাহিনী একের পর এক আক্রমণ চালিয়েও আবু তাহের মো. সালাহউদ্দীনের নেতৃত্বাধীন মুক্তিযোদ্ধা দলকে বাঁধ থেকে উচ্ছেদ করতে পারেনি। সারা দিনের এ যুদ্ধে পাকিস্তান সেনাবাহিনীর একজন ক্যাপ্টেনসহ অনেকে নিহত এবং ব্যাটালিয়ন অধিনায়কসহ অসংখ্য ব্যক্তি আহত হয়।
জিগমে খেসার নামগিয়েল ওয়াংচুক
জিগমে খেসার নামগিয়েল ওয়াংচুক (জন্ম: ২১ ফেব্রুয়ারি, ১৯৮০)), ১০০ বছরেরও বেশি সময় ধরে রাজত্ব করা বর্তমান রাজবংশের পঞ্চম রাজা। ২০০৬ সালে বাবা জিগমে সিংহে ওয়াংচুক সরে দাঁড়ালে ভুটানের রাজার দায়িত্ব পান জিগমে খেসার ওয়াংচুক।
রাজা অক্সফোর্ড থেকে স্নাতক তরের শিক্ষা সম্পূর্ণ করেছেন।
রাজা জিগমে ২০০৮ সালের নভেম্বরে আনুষ্ঠানিকভাবে অভিষিক্ত হন। তিনি রাজা হওয়ার পর ভুটানের রাজনীতিতে ব্যাপক বিবর্তন ঘটে। আধুনিক গণতন্ত্রের জন্য একটি নতুন সংবিধান প্রণয়ন করা হয়। নির্বাচন হয় এবং নতুন সরকার ক্ষমতায় আসে।
এক সাধারণ ঘরের মেয়ে জেটসান পেমার সঙ্গে জিগমে খেসার ওয়াংচুকের বিয়ে হয়। বিয়ের মূল অনুষ্ঠান হয় দেশটির প্রাচীন রাজধানী পুনাখায় সপ্তদশ শতাব্দীতে নির্মিত একটি সুরক্ষিত দুর্গে। রাজার চেয়ে ১০ বছরের ছোট জেটসান পেমা। অনুষ্ঠানে রাষ্ট্রের উচ্চপর্যায়ের নেতা, বিদেশি কোনো রাজা-বাদশা বা বিখ্যাত কেউ উপস্থিত ছিলেন না।
শমসের মবিন চৌধুরী
শমসের মবিন চৌধুরী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শমসের মবিন চৌধুরীর পৈতৃক বাড়ি সিলেট জেলায় তাঁর বাবার নাম আবদুল মবিন চৌধুরী এবং মায়ের নাম তাহমেদুন নাহার। তাঁর স্ত্রীর নাম শাহেদা ইয়াসমিন। তাঁদের দুই ছেলে রয়েছে।
১৯৭১ সালে শমসের মবিন চৌধুরী পাকিস্তানি সেনাবাহিনীর অষ্টম ইস্ট বেঙ্গল রেজিমেন্টে কর্মরত ছিলেন। মুক্তিযুদ্ধ শুরু হওয়ার পর প্রতিরোধযুদ্ধকালে চট্টগ্রামের কালুরঘাটের যুদ্ধে তিনি আহত হন। পাকিস্তানি সেনাবাহিনী তাঁকে বন্দী করে।
বিগত বিএনপি-জামায়াত জোট সরকারের সময়ে শমসের মবিন পররাষ্ট্রসচিবের দায়িত্ব পালন করেন। ২০০৫ সালে যুক্তরাষ্ট্রে তিনি বাংলাদেশের রাষ্ট্রদূত হিসেবে নিয়োগ পেয়েছিলেন। দুই বছর সেই দায়িত্ব পালন শেষে ২০০৭ সালে তিনি অবসরে যান। ২০০৮ সালে তিনি বাংলাদেশ জাতীয়তাবাদী দলে যোগ দেন এবং ২০০৯ সালে দলের ভাইস চেয়ারম্যান হন। ২০১৫ সালের ২৮ অক্টোবর বিএনপির রাজনীতি থেকে সরে দাঁড়ান। পরবর্তিতে ২০১৮ সালের অক্টোবরে বিকল্পধারা বাংলাদেশে যোগ দিয়ে আবার রাজনীতিতে সক্রিয় হন।
১৯৭১ সালের ২৫ মার্চ শমসের মবিন চৌধুরীসহ সেনাসদস্যদের ব্যারিকেড পরিষ্কার করার দায়িত্ব দেয়া হয়। রাত ১২টায় চট্টগ্রাম ষোলশহর ক্যান্টনমেন্টের গেটে গিয়ে গুলির আওয়াজ শুনতে পান তিনি। সঙ্গে সঙ্গে তিনি গাড়িতে উঠে ষোলশহরে এইট বেঙ্গলে যান। সেখানে গিয়ে শুনতে পান সকল পশ্চিম পাকিস্তানি অফিসারকে গ্রেপ্তার করা হয়েছে। ২৬ মার্চ ভোরে কালুরঘাটের একটু দূরে পৌঁছান তিনি এবং শপথ গ্রহণ করেন। ১১ এপ্রিল সকাল আটটার সময় পাকিস্তান সেনাবাহিনী কালুরঘাটে ভীষণ আর্টিলারি ফায়ার শুরু করে। এ সময়ে শমসের মবিন চৌধুরী এবং হারুন (বীর উত্তম) অবস্থান পর্যবেক্ষণ করে নিজেকে পাকিস্তান সেনাবাহিনী কর্তৃক ঘেরাও অবস্থায় পান। সঙ্গে থাকা অন্য সদস্যরা সবাই পুলের অপর পারে চলে যেতে সক্ষম হয়। শমসের মবিন চৌধুরী ট্রেঞ্চ থেকে বের হয়ে চারদিকে চাইনিজ স্টেনগান দিয়ে গুলি ছুড়তে থাকেন। হঠাৎ একটা গুলি এসে লাগে তাঁর কোমরে। তারপর শমসের মবিন চৌধুরীকে ঢাকায় পাঠানো হয়। নভেম্বর মাসে তাঁর বিরুদ্ধে চার্জশিট আনা হয় এবং বলা হয় কোর্ট মার্শাল করা হবে। কিন্তু ১৬ ডিসেম্বর তারিখে পাকিস্তানি সেনাবাহিনী আত্মসমর্পণ করে। তিনি মুক্ত হয়ে যান। শমসের মবিন চৌধুরী বাংলাদেশ সেনাবাহিনীতে মেজর পদে কর্মরত থাকাকালে তাঁর চাকরি পররাষ্ট্র মন্ত্রণালয়ে ন্যস্ত করা হয়। পর্যায়ক্রমে পররাষ্ট্রসচিব পদে উন্নীত হন এবং পরে রাষ্ট্রদূত হিসেবে দায়িত্ব পালন শেষে অবসর নেন। তিনি সক্রিয়ভাবে রাজনীতির সঙ্গে যুক্ত।
জংখা ভাষা
জংখা (; ; Wylie: "rdzong-kha", Jong-kă), অপ্রচলিত "নগালপখা," ভুটানের জাতীয় ভাষা। "জংখা" শব্দের অর্থ "জং" রা যে ভাষায় (খা) কথা বলে। জং বলতে ভুটানের বিশালাকার দুর্গ সদৃশ্য অবকাঠামোকে বোঝানো হয়, যা ১৭শতকে তৈরি হয়।
জেৎসুন পেমা
রাণী জেৎসুন পেমা ওয়াংচুক(ইংরেজি:Queen Jetsun Pema Wangchuck) (; Wylie: পদ্ম; জন্ম:৪ জুন ১৯৯০)ভুটানের বর্তমান রাণী। রাজা জিগমে খেসার নামগিয়াল ২০১১ তাকে বিয়ে করেন।
বাংলানিউজটোয়েন্টিফোর.কম
বাংলানিউজটোয়েন্টিফোর.কম একটি বাংলাদেশী অনলাইন দৈনিক ও সংবাদ সংস্থা। বাংলানিউজ বাংলা ভাষায় ২৪ ঘণ্টা সার্বক্ষণিক খবর প্রকাশের বাংলা ওয়েব পোর্টাল। "সংবাদ বিনোদন সারাক্ষণ" স্লোগান নিয়ে ২০১০ সালের ১ জুলাই বাংলানিউজ যাত্রা শুরু করে। প্রতিষ্ঠাকালে পোর্টালটির প্রধান সম্পাদকের দায়িত্বে ছিলেন প্রখ্যাত সাংবাদিক আলমগীর হোসেন। রাজধানী ঢাকা ছাড়াও বাংলাদেশের প্রত্যেক জেলায় এর প্রতিনিধি রয়েছে। আর যুক্তরাষ্ট্র, যুক্তরাজ্য, কানাডা, লন্ডনসহ বিশ্বের বড় বড় শহরেও রয়েছেন বাংলানিউজের নিজস্ব প্রতিনিধি।
এম মহবুবউজ্জামান
এম মহবুবউজ্জামান বাংলাদেশের সাবেক মন্ত্রীপরিষদ সচিব, সাবেক কৃষিমন্ত্রী, সংগঠক ছিলেন। তিনি নওগাঁ জেলায় জন্মগ্রহন করেন। তিনি ৮২ বছর বয়সে ৩ মার্চ, ২০০৮ তারিখে সিঙ্গাপুরের মাউন্ট এলিজাবেদ হাসপাতালে মৃত্যু বরণ করেন।
তিনি ঢাকা বিশ্ববিদ্যালয়ের কৃষি অনুষদের অধীনে বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়) থেকে বি এসসি এজি (সম্মান) ডিগ্রী লাভ করেন।
কৃষিবিদ মোঃ মহবুবউজ্জামান মন্ত্রীপরিষদ সচিব হিসেবে দায়িত্ব পালন করেন। তার নেতৃত্বাধীন কমিটি খুলনা বিশ্ববিদ্যালয়ের জন্য স্থান নির্বাচন করে। তিনি শেরেবাংলা কৃষি বিশ্ববিদ্যালয় অ্যালামনাই এসোসিয়েশন এর সভাপতি ছিলেন।
এম মহবুবউজ্জামান বাংলাদেশ সরকারের কৃষি মন্ত্রণালয়ের মন্ত্রীর দায়িত্ব (সেপ্টেম্বর, ১৯৮৭- জানুয়ারী, ১৯৮৮) পালন করেন।
জনাব এম মহবুবউজ্জামান এর প্রচেষ্টায় ১৯৭৯ সালে যাত্রা শুরু করা নওগাঁ জেলার সাপাহার থানা পরবর্তীতে ১৯৮৫ সালের ১লা মার্চ উপজেলায় রুপান্তরিত হয়। উপজেলা গঠনের পাশাপাশি সেখানে ব্যাপক ভৌত অবকাঠামোগত উন্নয়ন সাধিত করেন। উপজেলা স্বাস্থ্য কমপ্লেক্স, উপজেলা প্রশাসনিক ভবন, সরকারি বালিকা উচ্চ বিদ্যালয়, কলেজ সরকারিকরণ সহ অসংখ্য উন্নয়নমূলক কাজ হয়েছে তার প্রচেষ্টায়। যে কারণে, সাপাহারবাসীর মনে তিনি চিরস্বরণীয় হয়ে রয়েছেন। আর তাকে বলা হয়ে থাকে সাপাহারের উন্নয়নের রুপকার। তার স্মৃতি রক্ষার্তে, এলাকার কিছু বিশিষ্ট ব্যক্তির প্রচেষ্টায় 'মহবুবউজ্জামান স্মৃতি পরিষদ' নামে একটি সংগঠন প্রতিষ্ঠা করা হয়েছে। তার সম্মানে সাপাহার সদরের জামাননগর এলাকায় একটি পাবলিক পাঠাগার স্থাপন করা হয়েছে। যেটি প্রতি শুক্রবার সবার জন্য উন্মুক্ত থাকে। সাপাহারবাসী প্রতি বছর এম মহবুবউজ্জামানের জন্ম ও মৃত্যুবার্ষিকীতে আলোচনা সভার আয়োজন করে থাকে যার মাধ্যমে তারা তাদের এ অকৃত্রিম বন্ধুর অবদানসমূহকে স্বরণ করে থাকে।
অস্ট্রেলিয়া জাতীয় মহিলা ক্রিকেট দল
অস্ট্রেলিয়া মহিলা ক্রিকেট দল () অস্ট্রেলিয়ার মহিলাদের জাতীয় ক্রিকেট দলের প্রতিনিধিত্বকারী দল। সাউদার্ন স্টার্স ডাকনামে এ দলটির পরিচিতি রয়েছে। ১৯৩৪/৩৫ মৌসুমে দলটি টেস্ট ক্রিকেটে সর্বপ্রথম অংশগ্রহণ করে। তিন টেস্টের ঐ সিরিজে ২-০ ব্যবধানে ইংল্যান্ডকে পরাজিত করেছিল। এরপর থেকেই দলটি ক্রমান্বয়ে উন্নতির দিকে যেতে থাকে ও বিশ্বের অন্যতম সেরা মহিলা ক্রিকেট দলের ভূমিকায় অবতীর্ণ হয়। অস্ট্রেলিয়া মহিলা বিশ্বকাপ ক্রিকেটে সর্বাপেক্ষা সফলতম দলের মর্যাদা পেয়েছে। এ পর্যন্ত তারা ৬ বার শিরোপা লাভ করে। বর্তমানে দলের নেতৃত্বে রয়েছেন - মেগ ল্যানিং ও কোচের দায়িত্ব পালন করছেন সাবেক ভিক্টোরিয়া ও কুইন্সল্যান্ডের ব্যাটসম্যান ম্যাথু মট। ২০ অক্টোবর, ২০১৫ তারিখে সাউদার্ন স্টার্স মহিলাদের আন্তর্জাতিক ক্রিকেটের সকল স্তরের র‌্যাঙ্কিংয়ে শীর্ষস্থানে রয়েছে।
দলের ইতিহাসে শুরুর দিকে "শিভিল" বোনদের জন্যে স্মরণীয় হয়ে আছে। ফার্নি ব্লেড (বিবাহ-পূর্ব শিভিল) ১৯৩৪-৩৫ মৌসুমে অনুষ্ঠিত সর্বপ্রথম টেস্টে অংশগ্রহণ করেছিলেন। তাঁর যমজ বোন আইরিন শিভিল পরবর্তী দুই টেস্টে খেলেন। এসি শিভিল নাম্নী অন্য বোন তিন টেস্টের সবগুলোয় খেলেছেন। তারও যমজ বোন লিলি শিভিল নিউ সাউথ ওয়েলস দলের পক্ষ হয়ে খেলেছেন।
ঐ সিরিজে তারা তিন টেস্টের সিরিজে ২-০ ব্যবধানে ইংল্যান্ডকে পরাজিত করে। বর্তমানে দলটি ইংল্যান্ডের বিপক্ষে মহিলাদের অ্যাশেজ সিরিজে প্রতিদ্বন্দ্বিতা করে থাকে। যে-কোন দলের তুলনায় তারা সর্বাধিকসংখ্যক বিশ্বকাপের শিরোপা জয় করে। ১৯৭৮, ১৯৮২, ১৯৮৮, ১৯৯৭, ২০০৫ ও ২০১৩ সালের ক্রিকেট বিশ্বকাপে শিরোপা জয় করে অস্ট্রেলিয়া মহিলা দল। এছাড়াও আইসিসি মহিলা বিশ্ব টুয়েন্টি২০ প্রতিযোগিতায়ও চ্যাম্পিয়ন হয়। ২০১০, ২০১২ ও ২০১৪ সালের প্রতিযোগিতার শিরোপা দলটির দখলে রয়েছে।
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
৩১ জানুয়ারি, ২০১৫ তারিখ পর্যন্ত অস্ট্রেলিয়া জাতীয় মহিলা ক্রিকেট দলের চুক্তিবদ্ধ সদস্যদের তালিকা নিম্নরূপ:
সানাউল হক খান
সানাউল হক খান বাংলা সাহিত্যের একজন আধুনিক কবি।
সনৎ কুমার সাহা
সনৎ কুমার সাহা (জন্ম:) আধুনিক বাংলা সাহিত্যের একজন প্রখ্যাত প্রাবন্ধিক। বাংলা সাহিত্যে অবদান রাখার জন্য ২০১২ সালে বাংলা একাডেমি পুরষ্কার লাভ করেন এবং ২০১৫ সালে একুশে পদকে ভূষিত হন।
সনৎকুমার সাহা রাজশাহী বিশ্ববিদ্যালয়ের অর্থনীতি বিভাগের অধ্যাপক এবং বিশিষ্ট রবীন্দ্র গবেষক।প্রবন্ধ রচনায় বিশেষ অবদানের জন্য তিনি ২০১২ সালে বাংলা একাডেমী পুরস্কার এবং ২০১৫ সালে একুশে পদক লাভ করেন। অধ্যপক ড. সনৎ কুমার সাহা কে ২০১৫ সালে বাংলাদেশ সরকার একুশে পদকে ভুষিত করেন।
খোন্দকার সিরাজুল হক
খোন্দকার সিরাজুল হক (জন্ম:) আধুনিক বাংলা সাহিত্যের একজন প্রখ্যাত গবেষক।
গবেষণা কর্মে বিশেষ অবদানের জন্য তিনি ২০১২ সালে বাংলা একাডেমী পুরস্কার লাভ করেন।
ফকরুল আলম
ড. ফকরুল আলম (জন্মঃ ২০ জুলাই, ১৯৫১) হচ্ছেন একজন বাংলাদেশী লেখক ও অনুবাদক। তিনি সাহিত্য ও উপনিবেশ-উত্তর বিষয়ে লিখেন এবং জীবনানন্দ দাশ ও রবীন্দ্রনাথ ঠাকুরকে ইংরেজিতে অনুবাদ করেছেন।অনুবাদ কর্মে বিশেষ অবদানের জন্য তিনি ২০১২ সালে বাংলা একাডেমী পুরস্কার লাভ করেন।
মাহবুব তালুকদার
মাহবুব তালুকদার (জন্ম:) আধুনিক বাংলা সাহিত্যের একজন প্রখ্যাত কবি ও শিশু সাহিত্যিক। তিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন।
মাহবুব তালুকদার কর্মজীবনের প্রারম্ভে দৈনিক ইত্তেফাকে সাংবাদিকতা ও চট্টগ্রাম বিশ্ববিদ্যালয়ে শিক্ষকতায় নিয়োজিত ছিলেন। ১৯৭১ সালে তিনি মুক্তিযুদ্ধে অংশগ্রহণ করেন এবং মুজিবনগর সরকারের তথ্য মন্ত্রণালয়ে চাকুরিতে যোগ দেন। তিনি একজন শব্দসৈনিক। পরবর্তীতে তিনি সরকারি চাকুরির ধারাবাহিকতায় বঙ্গবভনে ৫ বছর অবস্থানকালে বিভিন্ন পদে দায়িত্ব পালন করেন। ১৯৯৯ সালে অতিরিক্ত সচিব হিসেবে চাকুরি থেকে অবসর গ্রহণের পূর্ব পর্যন্ত বিভিন্ন মন্ত্রণালয় ও সংস্থায় অধিষ্ঠিত ছিলেন।
২০১৭ সালের ১৫ ফেব্রুয়ারিতে মাহবুব তালুকদার, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আব্দুল হামিদ কর্তৃক নিয়োগ পান।
শিশু সাহিত্যে বিশেষ অবদানের জন্য তিনি ২০১২ সালে বাংলা একাডেমী পুরস্কার লাভ করেন।
তপন চক্রবর্তী
তপন চক্রবর্তী (জন্ম:) আধুনিক বাংলা সাহিত্যের একজন প্রখ্যাত সাহিত্যিক। তিনি প্রধানত: বিজ্ঞান, প্রযুক্তি ও পরিবেশ বিষয়ে লিখালিখি করে থাকেন।
মাহবুব আলম
মাহবুব আলম (জন্ম:) আধুনিক বাংলা সাহিত্যের একজন প্রখ্যাত সাহিত্যিক। মুক্তিযুদ্ধ বিষয়ক গবেষণা সাহিত্যের জন্য তিনি বিশেষভাবে পরিচিত।
মাহবুব আলম (১৯৫০) রংপুর শহরের এক সম্ভ্রান্ত পরিবারে জন্ম গ্রহণ করেন।শিক্ষা জীবনের শুরু রংপুর আদর্শ বিদ্যালয় এবং কারমাইকেল কলেজে।তিনি ঢাকা বিশ্ববিদ্যালয় থেকে লাইব্রেরি এন্ড ইনফরমেশন সাইন্স এ মাস্টার্স শেষ করেন।১৯৭৭ সালে তিনি পোলান্ডের ওয়ার্শ বিশ্ববিদ্যালয় থেকে পাবলিক এডমিনিস্ট্রেশনের এন্ড হাইয়ার ম্যানেজমেন্ট এর উপরে এম এ ডিগ্রি অর্জন করেন।তিনি ঢাকা বিশ্ববিদ্যালয়ের ছাত্র থাকাকালীন সময়ে মহান মুক্তিযুদ্ধ শুরু হয়।যুদ্ধের ডাকে সারা দিয়ে মাহবুব আলম ভারত থেকে ট্রেনিং নিয়ে ৬ নং সেক্টরে কোম্পানি কমান্ডার হিসেবে মুক্তিযুদ্ধে যোগ দেন এবং সাহসীকতার সাথে যুদ্ধের শেষদিন পর্যন্ত যুদ্ধ পরিচালনা করেন।এই পুরোটা সময় তিনি সাথে রেখেছিলেন তিনটি নোট বুক যেখানে প্রতি দিনের ঘটনা লিপিবদ্ধ করে রাখতেন।এই নোটবুক গুলোই পরবর্তীতে তার যুদ্ধ বিষয়ক লেখালেখিতে সহায়ক হিসেবে কাজ করেছে।যুদ্ধ শেষে মাহবুব আলম বিসিএস প্রশাসনে কর্মজীবন শুরু করেন এবং ২০০৮ সালে যুগ্মসচিব হিসেবে অবসর গ্রহণ করেন।অবসরের পর তিনি মুক্তিযুদ্ধ জাদুঘরে জেনারেল ম্যানেজার হিসেবে দায়িত্ব পালন করেন।চাকুরীর সুবাদে দেশবিদেশের বহু জায়গা ঘোরার অভিজ্ঞতা হয় লেখকের।মুক্তিযুদ্ধের লেখায় অবদানের কারনে তিনি ২০১২ সালে বাংলা একাডেমি সাহিত্য পুরস্কার পান।২০১৪ সালে তিনি ভারত সরকারের আমন্ত্রণে মুক্তিযোদ্ধা হিসেবে বিজয়দিবস উৎযাপনের জন্য কলকাতার ফোর্ট উইলিয়ামে অংশ গ্রহণ করেন।তার গল্প নিয়ে "মুক্তিযুদ্ধ একাত্তর" নামে দেশ টিভিতে একটি ধারাবাহিক নাটক প্রচারিত হয়।ব্যক্তিগত জীবনে সহধর্মিণী মর্জিনা বেগম (প্রধান শিক্ষিকা) এবং চার কন্যা সন্তানের জনক মাহবুব আলম ঢাকায় নিজ বাসভবনে থাকেন।তার সহযোদ্ধারা এখনো যুদ্ধ দিনের মত তাদের কমান্ডার মাহবুব ভাই এর কাছে কারনে অকারনে প্রতিনিয়ত ছুটে আসেন।
মাহবুব আলম রংপুর জেলায় জন্মগ্রহণ করেন। রংপুর শহরের জে এন সি রোডে তার পৈতৃক বাড়ি।
তিনি ঢাকা বিশ্ববিদ্যালয় থেকে রসায়ন শাস্ত্রে স্নাতক ডিগ্রী অর্জন করেন।মুক্তিযুদ্ধ বিষয়ক গবেষণা সাহিত্যে বিশেষ অবদানের জন্য তিনি ২০১২ সালে বাংলা একাডেমী পুরস্কার লাভ করেন।
সুজি বেটস
সুজানা উইলসন বেটস (; জন্ম: ১৬ সেপ্টেম্বর, ১৯৮৭) নিউজিল্যান্ডের ডুনেডিনে জন্মগ্রহণকারী নিউজিল্যান্ড জাতীয় মহিলা ক্রিকেট দলের ক্রিকেটার। তিনি হোয়াইট ফার্নস নামে পরিচিত নিউজিল্যান্ড জাতীয় মহিলা ক্রিকেট দলের পাশাপাশি স্টেট লীগের ওতাগো স্পার্কস, মহিলা ক্রিকেট সুপার লীগে সাউদার্ন ভাইপার্স দলের পক্ষেও খেলে থাকেন সুজানা বেটস।
বর্তমানে তিনি মহিলাদের টুয়েন্টি২০ ক্রিকেটে দলের পক্ষ হয়ে সর্বোচ্চ রান ও সর্বোচ্চ ব্যাটিং গড়ের অধিকারীনি খেলোয়াড়। ২০১৩ সালে একদিনের আন্তর্জাতিকে বর্ষসেরা মহিলা ক্রিকেটারের পুরস্কার লাভ করেন তিনি। ২০১৫ সালেও আইসিসি বর্ষসেরা মহিলা ওডিআই ও টি২০আইয়ের সেরা খেলোয়াড় হন।
ক্রিকেট খেলা ছাড়াও সুজি নিউজিল্যান্ডের পক্ষ হয়ে মহিলাদের বাস্কেটবল খেলে থাকেন। তিনি ২০০৮ সালের গ্রীষ্মকালীন অলিম্পিক ক্রীড়ায় নিউজিল্যান্ড জাতীয় মহিলা বাস্কেটবল দলের হয়ে অংশগ্রহণ করেন। পেশাদার বাস্কেটবলে ক্রাইস্টচার্চ সাইরেন্স দলের পক্ষে অস্ট্রেলীয় মহিলা জাতীয় বাস্কেটবল লীগে (ডব্লিউএনবিএল) ২০০৭ থেকে ২০০৮ সালের মধ্যে ২৪ খেলায় অংশ নেন তিনি। ২০০৯ সালে ওতাগো গোল্ড রাশ এবং ২০০৯-১০ মৌসুমে লোগান থান্ডারের পক্ষে খেলেন।
২০১৩ ও ২০১৫ সালে আইসিসি বর্ষসেরা মহিলা ওডিআই ক্রিকেটার এবং ২০১৫ সালে আইসিসি বর্ষসেরা মহিলা টি২০আই ক্রিকেটারের পুরস্কারসহ উইজডেন কর্তৃক বিশ্বের শীর্ষস্থানীয় মহিলা ক্রিকেটারের সম্মাননা লাভ করেন।
রবি কিনাগী
রবি কিনাগী (en: Rabi Kinnagi) ভারতীয় উপমহাদেশের একজন প্রখ্যাত পরিচালক। তিনি চিত্রনাট্যও রচনা করেন। তিনি বাংলা ছাড়াও বেশকিছু ওড়িয়া ছবিও পরিচালনা করেছেন। তিনি টলিউডের দুই সুপারস্টার দেব ও জিৎ কে নিয়ে বেশকিছু ছবি নির্মাণ করেছেন।
রবি কিনাগীর নির্মিত চলচ্চিত্র নিয়ে অনেক কথা হয়েছে। এর প্রধান কারণ তার নির্মিত প্রায় সব চলচ্চিত্র হিন্দি, তামিল, কানন্দা প্রভৃতি ভাষার ছবির পুনঃনির্মাণ। শুধু তাই নয়, এ ধরণের বেশকিছু ছবি প্রায় হুবহু নকল বলা যায়। আগস্ট, ২০০৯-এ তার নির্মিত "পরাণ যায় জ্বলিয়া রে" কলকাতা হাই কোর্টের মাধ্যমে নিষিদ্ধ করে দেয়া হয়, কারণ এই ছবিটি হিন্দি "নমস্তে লন্ডন" ছবির সাথে হুবহু সাদূশ্যপূর্ণ। তিনি সালমান খান অভিনীত "ম্যায়নে পেয়ার কিয়া" ছবিটির পুনঃনির্মাণ "আই লাভ ইউ" করেন।
ইনএক্সেস
ইনএক্সেস (; উচ্চারিত "in excess", ইন-এক্সেস) ছিল একটি অস্ট্রেলিয়ান রক ব্যান্ড, যা ১৯৭৭ সালে নিউ সাউথ ওয়েলসের, সিডনিতে দ্য ফেরিস ব্রাদার্স হিসাবে গঠিত হয়। গ্রুপে সদস্যরা ছিল গ্যারি গ্যারি বিয়ারস বেস গিটার, অ্যান্ড্রু ফেরিস গিটার এবং কীবোর্ড, জন ফেরিস ড্রামস, টিম ফেরিস লীড গিটার এবং কার্ক পেনগিলি গিটার এবং স্যাক্সোফোন। ২০ বছর ধরে, মাইকেল হাচেঞ্ছ ইনএক্সেস ব্যান্ডের কণ্ঠশিল্পী হিসেবে রয়েছে, যার "গুমোট সৌন্দর্য" এবং প্রবল আকর্ষণশক্তিসম্পন্ন মঞ্চে উপস্থিতি, তাঁকে ব্যান্ডের কেন্দ্রীয় স্থানে স্থান করে দিয়েছে। প্রাথমিকভাবে, তাদের নিউ ওয়েভ/স্কা/পপ স্টাইলের জন্য পরিচিত, পরে ফাঙ্ক এবং নৃত্য উপাদানসহ তাঁরা একটি কঠোর রক পাব স্টাইলে উন্নত হয়।
"ইনএক্সেস মোট ১২ টি স্টুডিও অ্যালবাম বের করেছে।"
ইনএক্সেস অনেক সঙ্গীত পুরস্কারের জন্য মনোনীত হয়েছে এবং জিতেছে। এগুলোর মধ্যে অন্তর্ভুক্ত এআরআইএ পুরস্কার, গ্র্যামি পুরস্কার, এমটিভি পুরস্কার, কাউন্টডাউন পুরস্কার।
ইনএক্সেস সাতটি অস্ট্রেলিয়ান রেকর্ডিং শিল্প সমিতি (এআরআইএ) পুরস্কার জিতেছে। ব্যান্ডটি ২০০১ সালে এআরআইএ হল অফ ফেমের মধ্যে দ্য সাইন্ট-দের পাশাপাশি স্থান নেয়। ইনএক্সেস তিনটি 'বেস্ট গ্রুপ' ১৯৮৭, ১৯৮৯ এবং ১৯৯২ সহ ছয়টি অন্য এআরআইএ পুরস্কার জিতেছে।
ইনএক্সেস গ্র্যামি পুরস্কারের জন্য তিনটি মনোনয়ন পেয়েছেন।
ইনএক্সেস ১৯৮৮ সালে তাদের "Need You Tonight/Mediate" গানের জন্য পাঁচটি এমটিভি ভিডিও মিউজিক পুরস্কার জিতেছে।
মোহাম্মদ আবদুল মতিন
মেজর জেনারেল (অব.) মোহাম্মদ আবদুল মতিন বা এম এ মতিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মোহাম্মদ আবদুল মতিনের পৈতৃক বাড়ি কিশোরগঞ্জের তাড়াইল উপজেলার কাজলা গ্রামে। তাঁর বাবার নাম আবদুল গনি এবং মায়ের নাম রওশন আরা বেগম। তাঁর স্ত্রীর নাম শওকত আরা বেগম। তাঁদের এক মেয়ে।
পাকিস্তান সেনাবাহিনীতে চাকুরী করতেন মোহাম্মদ আবদুল মতিন। ১৯৭১ সালের মার্চে ছুটিতে পৈতৃক বাড়িতে ছিলেন। মুক্তিযুদ্ধ শুরু হলে ময়মনসিংহে সমবেত দ্বিতীয় ইস্ট বেঙ্গল রেজিমেন্টের মুক্তিযোদ্ধাদের সঙ্গে যোগ দিয়ে ঝাঁপিয়ে পড়েন যুদ্ধে। মুক্তিযুদ্ধ আনুষ্ঠানিক রূপ পেলে ৩ নম্বর সেক্টরের সিমনা সাবসেক্টরের অধিনায়ক হিসেবে দায়িত্ব পালন করেন। মুক্তিযুদ্ধের চূড়ান্ত পর্যায়ে ‘এস’ ফোর্সের অধীন ১১ ইস্ট বেঙ্গল রেজিমেন্টের ব্রাভো (বি) কোম্পানির অধিনায়ক নিযুক্ত হন। মোহাম্মদ আবদুল মতিন স্বাধীনতার পর পর্যায়ক্রমে মেজর জেনারেল পদে উন্নীত হয়ে বাংলাদেশ সেনাবাহিনী থেকে অবসর নেন। ২০০৮-০৯ সালে তত্ত্বাবধায়ক সরকারের উপদেষ্টা হিসেবে দায়িত্ব পালন করেন।
১৯৭১ সালের ২৮ এপ্রিল ব্রাহ্মণবাড়িয়া জেলা সদর থেকে সিলেটমুখী সড়কের ১৮ মাইল পরই মাধবপুর। মুক্তিযুদ্ধকালে এখানে পাকিস্তান সেনাবাহিনীর সঙ্গে মুক্তিবাহিনীর এক যুদ্ধ হয়। এ যুদ্ধে মুক্তিবাহিনীর একটি দলের নেতৃত্ব দেন মোহাম্মদ আবদুল মতিন। মাধবপুর এলাকার দুই পাশে তিতাস নদী ও সোনাই নদী। এর পূর্ব পাশে ভারত-বাংলাদেশ সীমান্ত। ব্রাহ্মণবাড়িয়ার পতন হলে কে এম সফিউল্লাহর নেতৃত্বাধীন মুক্তিযোদ্ধারা সমবেত হন মাধবপুরে। তাঁর দলে ছিলেন আবদুল মতিন। ব্রাহ্মণবাড়িয়া দখলের পর পাকিস্তান সেনাবাহিনী ২১ এপ্রিল শাহবাজপুরের দিকে অগ্রসর হয়। সহযোদ্ধাদের নিয়ে সেখানে প্রতিরক্ষা অবস্থানে ছিলেন মোহাম্মদ আবদুল মতিন। তিনি সাহসিকতার সঙ্গে সহযোদ্ধাদের নিয়ে পাকিস্তান সেনাবাহিনীর অগ্রযাত্রা প্রতিরোধের চেষ্টা করেন। রক্তক্ষয়ী এক যুদ্ধের মধ্য দিয়ে পাকিস্তান সেনাবাহিনী শাহবাজপুর দখল করলেও মোহাম্মদ আবদুল মতিনের নেতৃত্বাধীন মুক্তিযোদ্ধারা পাকিস্তানিদের যথেষ্ট দেরি করিয়ে দিতে সক্ষম হন। আবদুল মতিন যখন বুঝতে পারেন যে তাঁদের পক্ষে আর প্রতিরক্ষা অবস্থান ধরে রাখা সম্ভব নয়, তখন তিনি সহযোদ্ধাদের নিয়ে পশ্চাদপসরণ করেন। ২৮ এপ্রিল সকালে পাকিস্তান সেনাবাহিনী আবদুল মতিনের প্রতিরক্ষা অবস্থানে ব্যাপক গোলাবর্ষণ শুরু করে। প্রাথমিক আক্রমণের পর পাকিস্তান সেনাবাহিনীর অগ্রগামী দল দুপুর ১২টার মধ্যে মাধবপুরে মুক্তিযোদ্ধাদের সব প্রতিরক্ষার সামনে পৌঁছে যায়। প্রথমে পাকিস্তান সেনাবাহিনীর প্রায় এক ব্যাটালিয়ন সেনা তিন দিক থেকে আক্রমণ চালায়। বাঁ পাশের দল মুক্তিযোদ্ধাদের অগ্রবর্তী দক্ষিণ ভাগের অবস্থানে আক্রমণ করে এবং দ্বিতীয় দল মুক্তিবাহিনীর দুই প্রতিরক্ষার মাঝ দিয়ে ভেতরে ঢুকে পড়ে। তৃতীয় দল মুক্তিবাহিনীর অপর প্রতিরক্ষায় আক্রমণ করে। মুক্তিযোদ্ধাদের ওই দলের নেতৃত্বে ছিলেন আবু সালেহ মোহাম্মদ নাসিম (বীর বিক্রম)। পরে পাকিস্তান সেনাবাহিনীর আরেকটি ব্যাটালিয়ন এসে যুদ্ধে যোগ দেয়। বিকেল চারটা পর্যন্ত দুই পক্ষে তুমুল যুদ্ধ হয়। সংকটময় এমন মুহূর্তে মোহাম্মদ আবদুল মতিন বিচলিত হননি। সহযোদ্ধাদের নিয়ে পাকিস্তানি আক্রমণের যথোপযুক্ত জবাব দেন।
ক্লাইড ওয়ালকট
স্যার ক্লাইড লিওপড ওয়ালকট, কেএ, জিসিএম (; জন্ম: ১৭ জানুয়ারি, ১৯২৬ - মৃত্যু: ২৬ আগস্ট, ২০০৬) বার্বাডোসে জন্মগ্রহণকারী ওয়েস্ট ইন্ডিয়ান ক্রিকেটার ছিলেন। "থ্রি ডব্লিউ" নামে পরিচিত এভারটন উইকস এবং ফ্রাঙ্ক ওরেলের সাথে তাঁর নামটিও উচ্চারিত হতো। বৈশ্বিক পর্যায়ে তিনজনই অত্যন্ত সফল ব্যাটসম্যানরূপে স্বীকৃত ছিলেন ও ১৮ মাসের ব্যবধানে আগস্ট, ১৯২৪ থেকে জানুয়ারি, ১৯২৬ পর্যন্ত সময়কালের মধ্যে বার্বাডোসের ব্রিজটাউনে স্বল্পদূরত্বে জন্মগ্রহণ করেছিলেন। ১৯৪৮ সালে ইংল্যান্ডের বিপক্ষে অনুষ্ঠিত টেস্টে তাঁদের একযোগে অভিষেক ঘটে। ১৯৫০-এর দশকের মধ্যবর্তী সময়কালে বিশ্বের সেরা ব্যাটসম্যানরূপে পরিচিতি পেয়েছিলেন ক্লাইড ওয়ালকট। পরবর্তীতে ক্রিকেট থেকে অবসর নিয়ে আন্তর্জাতিক ক্রিকেট কাউন্সিলে প্রথম ইংরেজবিহীন ও অ-শ্বেতাঙ্গ সভাপতিরূপে ক্রিকেট প্রশাসকের দায়িত্ব পালন করেন।
বার্বাডোসের ব্রিজটাউন এলাকার নিউ অর্লিয়েন্সে জন্মগ্রহণ করেন ওয়ালকট। বার্বাডোস অ্যাডভোকেট নামীয় সংবাদপত্রে তাঁর বাবা প্রিন্টিং ইঞ্জিনিয়াররূপে কাজ করতেন। কম্বারমেয়ার স্কুলে পড়াশোনা করেন তিনি। এরপর ১৪ বছর বয়স থেকে বার্বাডোসের হ্যারিসন কলেজে অধ্যয়ন করেন। সেখানেই তিনি কলেজ দলের পক্ষে উইকেট-রক্ষকের দায়িত্ব পালনসহ ইনসুইঙ্গারের সাহায্যে বোলিংয়ের কলা-কৌশল রপ্ত করেন।
১৯৫১ সালে "মুরিয়েল অ্যাশবি" নাম্নী এক রমণীকে বিয়ে করেন। তাঁদের সংসারে "মাইকেল ওয়ালকট" নামীয় পুত্রসহ দুই পুত্র রয়েছে। "কিথ ওয়ালকট" নামীয় ক্লাইড ওয়ালকটের এক ভাই ও মাইকেল - উভয়েই পরবর্তীকালে বার্বাডোস দলের পক্ষ হয়ে প্রথম-শ্রেণীর ক্রিকেট খেলেছেন।
প্রথম-শ্রেণীর ক্রিকেট খেলায় ১৯৪২ সালে বার্বাডোসের পক্ষে সর্বপ্রথম খেলেন ১৬ বছর বয়সী ক্লাইড ওয়ালকট। ফেব্রুয়ারি, ১৯৪৬ সালে প্রথম চমক দেখান তিনি। দীর্ঘক্ষণ উইকেটে অবস্থান করে বিদ্যালয়ের বন্ধু ফ্রাঙ্ক ওরেলকে সাথে নিয়ে ৪র্থ উইকেট জুটিতে ত্রিনিদাদের বিপক্ষে ৫৭৪ রান করেন। তিনি করেছিলেন ৩১৪* ও ফ্রাঙ্ক ওরেল ২৫৫*। এ রানের জুটিটি প্রথম-শ্রেণীর ক্রিকেটে বিশ্বরেকর্ড যা অদ্যাবধি ওয়েস্ট ইন্ডিজের অনুকূলে রয়েছে।
জানুয়ারি, ১৯৪৮ সালে টেস্ট ক্রিকেটে অভিষিক্ত হন ওয়ালকট। ব্রিজটাউনে ইংল্যান্ড ক্রিকেট দলের বিপক্ষে অনুষ্ঠিত ঐ টেস্ট ড্র হয়েছিল। দীর্ঘদেহী ওয়ালকট স্ট্রোকপ্লেয়ার হিসেবে পরিচিতি পেয়েছেন। পিছনের পায়ে ভর রেখে দ্রুততার সাথে কাট, ড্রাইভ অথবা পুল শট মারতেন তিনি। প্রথম ১৫টি টেস্টে দলের পক্ষ হয়ে উইকেট-রক্ষকের দায়িত্ব পালন করেছেন। পিঠের ব্যথাজনিত কারণে গ্লাভস বা দস্তানা নিয়ে পিছনে না দাঁড়াতে পারায় ব্যাটিংয়ে মনোনিবেশ ঘটান ও সফলকাম হন। ফিল্ডিংয়ে স্লিপ অবস্থানে দাঁড়াতেন এবং মাঝে-মধ্যে ফাস্ট-মিডিয়াম বোলারের ভূমিকায়ও অবতীর্ণ হতেন তিনি।
২০০৬ সালে আর্সেনালের ফুটবলার থিও ওয়ালকট ইংল্যান্ড ফুটবল দলে প্রথম মনোনীত হলে ব্যাপকভাবে গুঞ্জন রটিয়ে পড়ে যে স্যার ক্লাইড তাঁর কাকা। দ্য সানডে টেলিগ্রাফে এ বিষয়ে একটি নিবন্ধে স্যার ক্লাইড বলেন যে, 'থিও ওয়ালকট তার আত্মীয় সম্পর্কীয় কেউ নন'। ক্লাইড ওয়ালকট দু'টি আত্মজীবনী প্রকাশ করেন। ১৯৫৮ সালে 'আইল্যান্ড ক্রিকেটার্স' এবং ১৯৯৯ সালে 'সিক্সটি ইয়ার্স অন দ্য ব্যাকফুট'। ওয়ালকট ওয়েস্ট ইন্ডিজের ম্যানেজার হিসেবে দায়িত্বপালনকালে প্রথিতযশা বোলার মাইকেল হোল্ডিংয়ের অভিষেক ঘটেছিল। তাঁর মৃত্যুতে হোল্ডিং বলেন,
'থ্রি ডব্লিউজ' নামে খ্যাত এভারটন উইকস, ফ্রাঙ্ক ওরেল ও ক্লাইড ওয়ালকটের সম্মানার্থে বার্বাডোস ক্রিকেট অ্যাসোসিয়েশন কর্তৃপক্ষ কেনসিংটন ওভালের একটি স্ট্যান্ডের নামকরণ করে।
অপরাজিত (দ্ব্যর্থতা নিরসন)
অপরাজিত বলতে বোঝানো যেতে পারেঃ
অপরাজিত (ক্রিকেট)
নট আউট বা অপরাজিত () ক্রিকেটীয় পরিভাষাবিশেষ। যখন একজন ব্যাটসম্যান ব্যাট হাতে ইনিংসের গোড়াপত্তন করতে এসে আউট না হয়ে খেলা শেষ করেন, তখন তিনি অপরাজিত ব্যাটসম্যানরূপে অভিহিত হন। একইভাবে যখন খেলা চলাকালীন অবস্থায় সাময়িক বিরতি থাকে, তখনও অপরাজিত শব্দটি ব্যবহার করা হয়। প্রায়শঃই অপরাজিত ব্যাটসম্যানের রানের পার্শ্বে অ্যাস্টারিস্ক (*) চিহ্ন প্রদর্শিত হয়। যেমন: সাকিব আল হাসান - ৯৯*। এছাড়াও, বোলার কর্তৃক একজন ব্যাটসম্যানের আউটের আবেদন আম্পায়ার কর্তৃক বাতিল হলে ব্যাটসম্যান অপরাজিত হিসেবে বিবেচিত হন।
ক্রিকেট খেলায় প্রত্যেক দলের প্রতিটি ইনিংসে কমপক্ষে একজন ব্যাটসম্যান অপরাজিত থাকেন। খেলোয়াড়ের সংখ্যা ১১ জন হলেও আউট হন ১০ জন। কিন্তু একাদশ বা সর্বশেষ ব্যাটসম্যান সঙ্গীর অভাবে ব্যাটিং করতে পারেন না। টেস্ট ক্রিকেটে ডিক্লেয়ারজনিত কারণে কিংবা একদিনের আন্তর্জাতিক ক্রিকেটে ওভারের সীমাবদ্ধতা কিংবা নিজ দল কর্তৃক প্রতিপক্ষের রানকে অতিক্রম করার মাধ্যমে জয়ী হলে ব্যাটিংয়ে অংশগ্রহণকারী দুইজন ব্যাটসম্যানই অপরাজিত থাকেন। ব্যাটিং অর্ডার অনুযায়ী অন্য খেলোয়াড়দের মাঠে প্রবেশ করার প্রয়োজন না পড়লে তারা ডিড নট ব্যাট বা "ব্যাটিং করেননি" শব্দগুচ্ছ তাদের নামের পার্শ্বে লিপিবদ্ধ হয়। অপরদিকে ক্রিজে থেকে কোন বলের মোকাবেলা না করলেও ব্যাটসম্যান অপরাজিত থেকে যান। আঘাতপ্রাপ্তিতে কোন ক্রিকেটার মাঠের বাইরে চলে গেলে "রিটায়ার্ড হার্ট" কিন্তু অপরাজিত থাকেন। আঘাতবিহীন অবস্থায় কোন ব্যাটসম্যান অবসর নিলে তিনি "রিটায়ার্ড আউট" হন।
একজন ব্যাটসম্যানের রানের গড় নির্ধারিত হয় তার আউট সংখ্যার মাধ্যমে। যিনি প্রায়শঃই অপরাজিত থাকেন, তুলনামূলকভাবে তার ব্যাটিং গড় বেশী হয়। মাইকেল বেভান তার খেলোয়াড়ী জীবনে একদিনের আন্তর্জাতিক ক্রিকেটে ৬৭ বার অপরাজিত থেকেছেন। টেস্ট ক্রিকেটে জেমস অ্যান্ডারসন ও কোর্টনি ওয়ালশ তাদের খেলোয়াড়ী জীবনে সর্বাধিক ৬১ ইনিংসে অপরাজিত থেকেছেন যথাক্রমে ১২২ ও ১৩২টি খেলায় অংশগ্রহণ করে। ১৯৫৩ সালে অস্ট্রেলীয় ব্যাটসম্যান বিল জনস্টন ইংল্যান্ড সফরে ব্যাটিং গড়ে শীর্ষস্থান অধিকার করেছিলেন।
দক্ষিণ এশীয় ফুটবল ফেডারেশন
সাউথ এশিয়ান ফুটবল ফেডারেশন বা দক্ষিণ এশীয় ফুটবল ফেডারেশন (সাফ) () দক্ষিণ এশিয়ার ফুটবল খেলার সাথে জড়িত দেশগুলোর সংস্থা। ১৯৯৭ সালে এ ফেডারেশন প্রতিষ্ঠিত হয়। শুরুতে ৬টি দেশ এর প্রতিষ্ঠাতা সদস্য হিসেবে ছিল। পরবর্তীতে ২০০০ সালে ভুটান এবং ২০০৫ সালে আফগানিস্তান এতে অন্তর্ভুক্ত হয়। ফেডারেশনটি পুরুষদের জাতীয় ফুটবল দলগুলোর প্রধানতম প্রতিযোগিতা হিসেবে সাউথ এশিয়ান ফুটবল ফেডারেশন কাপ বা "সাফ চ্যাম্পিয়নশিপ" আয়োজন করে থাকে।
আফগানিস্তান ২০০৫ সালে দক্ষিণ এশীয় ফুটবল ফেডারেশন বর্ধিত সদস্য হিসাবে যোগ দেয়। কিন্তু ২০১৫ সারে মধ্য এশীয় ফুটবল এসোসিয়েশন প্রতিষ্ঠিত উদ্যোগ গ্রহণ করলে আফগানিস্তান সাফ ত্যাগ করে এবং সিএএফএ এর প্রতিষ্ঠাতা সদস্য হিসাবে যোগ দেয়।
ফিফা র‌্যাঙ্কিং অনুসারে।
সর্বশেষ হালনাগাদ :১৬ আগষ্ট, ২০১৮।
সর্বশেষ হালনাগাদ মার্চ ২০১৫।
মহিলা দলসমূহের নেতৃত্বে আছে:
সংস্থাটি সাউথ এশিয়ান ফুটবল ফেডারেশন কাপ বা দক্ষিণ এশীয় ফুটবল ফেডারেশন কাপ নামে একটি প্রতিযোগিতা পরিচালনা করে। দক্ষিণ এশীয় ফুটবল ফেডারেশন কাপ পূর্বে "দক্ষিণ এশীয় ফুটবল ফেডারেশন গোল্ড কাপ" নামে পরিচিত ছিল। এছাড়াও, ১৯৯৩ সালে এটি "সার্ক গোল্ড কাপ" এবং ১৯৯৫ সালে "সাউথ এশিয়ান গোল্ড কাপ" নামেও অনুষ্ঠিত হয়। প্রতি দুই বছর অন্তর প্রতিযোগিতাটি অনুষ্ঠিত হয়।
হেনরি ডেল
হেনরি হ্যালেট ডেল (জন্ম: ৯ জুন, ১৮৭৫ - মৃত্যু: ২৩ জুলাই, ১৯৬৮) একজন ইংরেজ ওষুধবিজ্ঞানী ও শারীরতত্ত্ববিদ। তিনি ১৯৩৬ সালে চিকিৎসাবিজ্ঞানে নোবেল পুরস্কার লাভ করেন।
ডেল ১৯০৯ সালে কেমব্রিজ বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন। তিনি ১৯৪০ থেকে ১৯৪৫ সাল পর্যন্ত রয়েল সোসাইটির প্রেসিডেন্টের দায়িত্ব পালন করেন।
এডয়ার্ড এ. ডয়সি
এডয়ার্ড অ্যাডেলবার্ট ডয়সি (জন্ম: ১৩ নভেম্বর, ১৮৯৩ - মৃত্যু: ২৩ অক্টোবর, ১৯৮৬) একজন মার্কিন প্রাণরসায়নবিদ। ভিটামিন কে আবিষ্কারের জন্য ১৯৪৩ সালে চিকিৎসাবিজ্ঞানে নোবেল পুরস্কার লাভ করেন।
ডয়সি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯১৪ সালে বিএ এবং ১৯১৬ সালে এমএস ডিগ্রি লাভ করেন। ১৯২০ সালে হার্ভার্ড বিশ্ববিদ্যালয় থেকে পিএইচডি ডিগ্রি লাভ করেন।
১৯১৯ সালে ওয়াশিংটন ইউনিভার্সিটি ইন সেন্ট লুইস এ শিক্ষক হিসেবে যোগ দেন। ১৯২৩ সালে সেন্ট লুইস ইউনিভার্সিটিতে প্রাণরসায়নের অধ্যাপক এবং চেয়ারম্যান হিসেবে যোগ দেন।
যোসেফ আরল্যাঙ্গার
যোসেফ আরল্যাঙ্গার (জন্ম: ৫ জানুয়ারি, ১৮৭৪ - মৃত্যু: ৫ ডিসেম্বর, ১৯৬৫) একজন মার্কিন শারীরতত্ত্ববিদ।
আরল্যাঙ্গার ক্যালিফর্নিয়ার সান ফ্রান্সিস্কোতে জন্মগ্রহণ করেন। ইউনিভার্সিটি অব ক্যালিফোর্নিয়া, বার্কলে থেকে রসায়নে বিএসসি ডিগ্রি লাভ করেন। তিনি জনস হপকিন্স বিশ্ববিদ্যালয় থেকে ১৮৯৯ সালে ডক্টর অব মেডিসিন ডিগ্রি লাভ করেন।
তিনি জনস হপকিন্স বিশ্ববিদ্যালয় এ ১৯০০ থেকে ১৯০৬ সাল পর্যন্ত কর্মরত ছিলেন। তিনি ইউনিভার্সিটি অব উইসকনসিন, ম্যাডিসন এবং ওয়াশিংটন ইউনিভার্সিটি ইন সেন্ট লুইস এও কর্মরত ছিলেন।
চিজ
চিজ এক ধরনের খাবার যাতে রয়েছে প্রোটিন এবং দুধের চর্বি, সাধারণত গরু, মহিষ, ছাগল ও ভেড়ার দুধ থেকে এটি তৈরি করা হয়। এটি দুধের প্রধান প্রোটিন কেসিন থেকে তঞ্চন বা জমাট বাঁধার মাধ্যমে তৈরি করা হয়। দুধে এনজাইম (রেনেট) যোগ করার ফলে দুধে জটবন্ধন হয়ে ছানায় পরিণত হয়। ছানাগুলোকে আলাদা করে ছেঁকে নিয়ে একত্রে করে চূড়ান্ত চিজের রূপ দেওয়া হয়। যদিও অনেক চিজের ভিতরে অথবা পুরো চিজেই মন্ড (নরম) থাকে। বিভিন্ন ধরণের চিজ দেখা যায় এবং তা শতাধিক প্রকারের হতে পারে। এদের বিভিন্ন রকমের নকশা, রঙ, স্বাদ, গন্ধ রয়েছে যা নির্ভর করে দুধের উৎস অর্থাৎ যে প্রাণীর দুধ তার খাদ্যাভাসের উপরেও নির্ভর করে। অনেক সময় অপাস্তুরিত বা পাস্তুরিত করা, চর্বির পরিমাণ, নির্দিষ্ট কোন ব্যক্টেরিয়া, কতক্ষণ যাবৎ তা প্রক্রিয়া করা হয়েছে এগুলোর উপরও চিজের ধরন নির্ভর করে। অনেকে ঘ্রাণের জন্য এতে পুদিনা পাতা বা অন্যান্য পাতা, মসলা এবং কাঠের ধোঁয়া দিয়ে থাকে।
অ্যাথলেতিক বিলবাও
অ্যাথলেতিক বিলবাও (, ; যা অ্যাথলেতিক বিলবাও নামেও পরিচিত) স্পেনের বিলবাও ভিত্তিক একটি পেশাদার ফুটবল দল, যা লা লিগায় প্রতিদ্বন্দ্ব্বিতা করে।
১৯২৯ সালে লা লিগা প্রতিষ্ঠার পর থেকে ক্লাবটি প্রতিযোগিতায় প্রতিদ্বন্দ্ব্বিতা করছে এবং আটবার বিজয়ী হয়েছে। বার্সেলোনা এবং রিয়াল মাদ্রিদের মত তাদেরও কখনও লা লিগা থেকে দ্বিতীয় বিভাগে অবনমন ঘটেনি।
ক্রিস্টিয়ান ব. আনফিন্সেন
ক্রিস্টিয়ান বোয়েমার আনফিন্সেন একজন মার্কিন প্রাণরসায়নবিদ। তিনি ১৯৭২ সালে রসায়নে নোবেল পুরস্কার লাভ করেন।
আনফিন্সেন পেন্সিলভেনিয়ায় জন্মগ্রহণ করেন। তিনি ১৯৩৭ সালে সোয়ার্থমোর কলেজ থেকে ব্যাচেলর্স ডিগ্রি অর্জন করেন। ১৯৩৯ সালে পেন্সিল্‌ভেনিয়া বিশ্ববিদ্যালয় থেকে জৈব রসায়নে মাস্টার্স ডিগ্রি অর্জন করেন। ১৯৪৩ সালে হার্ভার্ড মেডিকেল স্কুল থেকে প্রাণরসায়নে পিএইচডি ডিগ্রি অর্জন করেন।
দেউলী ইউনিয়ন
"দেউলী ইউনিয়ন" (ইংরেজি:Deuli Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
গ্রাম সংখ্যা ১১ টি।
‌দেউলী, স্থলবর্ষা, ঝুনকাই, ব্রাহ্মন‌খোলা, বাবুপুর, চক‌তৈল, টেউ‌রিয়া, মাইঠাইন, স্বল্পবর‌টিয়া, কড়াইল,আলালপুর।
বাংলাদেশের ২০১১ সালের আদমশুমারী অনুযায়ী দেউলী ইউনিয়নের মোট জনসংখ্যা ২০৭৯১ জন।
দেউলী ইউনিয়নের বেশির ভাগ রাস্তাই কাচা।
দেউলী হাট, ঝুনকাই হা্ট, আলাল পুর হাট ইত্যাদি।
দেউলী ইউনিয়নের উল্লেখযোগ্য শিক্ষা প্রতিষ্ঠানগুলো হলো:
১) টেউরিয়া সরকারি প্রাথমিক বিদ্যালয়
২) দেউলী সরকারি প্রাথমিক বিদ্যালয়
৩) শামছুল হক মেমোরিয়াল কিন্ডার গার্টেন
৪) বাবুপুর সরকারি প্রাথমিক বিদ্যালয়।
৫)বোরহানুল উলুম আহমাদিয়া ইয়াছিনিয়া ফাযিল মাদ্রাসা,আলালপুর
৬)সুফিয়া কাশেম বহুমুখি উচ্চ বিদ্যালয়, আলালপুর
৭)বেংরাইল সরকারি প্রাথমিক বিদ্যালয়
৮)ঝুনকাই ব্রাম্মনখোলা সরকারি বিদ্যালয়
ধলেশ্বরী নদীর পাড়ের রাস্তা, জমিরের ঘাট ইত্যাদি উল্লেখযোগ্য।
দেউলী ইউনিয়ন কৃষি নির্ভর একটি এলাকা।
হক (আওয়ামী মুস‌লিম লী‌গের প্রতিষ্ঠাতা সাধারণ সম্পাদক) রা‌কিবুল হাসান রিপন, ডাঃ আব্দুল আওয়াল, তোফাজ্জল হো‌সেন প্রমুখ।
আলহাজ্জ্ব আবুল কাশেম সাহেব(সাবেক এমপি টাংগাইল ০৫)
লাউহাটি ইউনিয়ন
লাউহা্টী ইউনিয়ন (ইংরেজি:Lauhati Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
গ্রাম সংখ্যা ৮ টি।
বাংলাদেশের ২০১১ সালের আদমশুমারী অনুযায়ী লাউহা্টী ইউনিয়নের মোট জনসংখ্যা ৩২৮৭৪ জন।
পাথরাইল ইউনিয়ন
"পাথরাইল ইউনিয়ন" (ইংরেজি:Pathrail Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
পাথরাইল ইউনিয়নের মোট আয়তন ১৮.৯৭ বর্গকিলোমিটার। গ্রাম সংখ্যা ২৩ টি।
বাংলাদেশের ২০১১ সালের আদমশুমারী অনুযায়ী পাথরাইল ইউনিয়নের মোট জনসংখ্যা ৩১,৮০৩ জন।প্শিক্ষার হার ৪২.৬০%।
টাঙ্গাইল শহর হতে ৭ কিলোমিটার দক্ষিণে অবস্থিত পাথরাইল। এখানে প্রধান যানবাহন হিসেবে মূলত বাস, রিকসা, সি.এন.জি, ইজি বাইক, ভ্যান ইত্যাদি যাতায়াতে ব্যবহার করা হয়।
পাথরাইল, পুটিয়াজানী, রূপসী, নলসুধা।
পাথরাইল ইউনিয়ন স্বাথ্য কেন্দ্র, দেওজান উপস্বাথ্য কেন্দ্র।
পাথরাইল বহুমুখী উচ্চ বিদ্যালয়, দেওজান সমাজ কল্যাণ বালিকা উচ্চ বিদ্যালয়, নলসুধা বালিকা উচ্চ বিদ্যালয়, পুটায়াজানী উচ্চ বিদ্যালয়।
পাথরাইল টাঙ্গাইল জেলার অন্যতম অর্থনৈতিকভাবে উন্নত এলাকা। এ এলাকার অর্থনীতি মূলত বিখ্যাত টাঙ্গাইল শাড়ীর উপর র্নিভরশীল। এটি একটি শিল্পসমৃদ্ধ এলাকা।
অধ্যাপক ড.জি.এম শফিউর রহমান,রাজশাহী বিশ্ববিদ্যালয়। আব্দুল আজিজ খান,মেজর রাসেল
দেলদুয়ার ইউনিয়ন
"দেলদুয়ার ইউনিয়ন" (ইংরেজি:Delduar Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
দেলদুয়ার ইউনিয়ন পরিষদের আয়তন ২৪.১২ বর্গ কি:মি।
বাংলাদেশের ২০১১ সালের আদমশুমারী অনুযায়ী দেলদুয়ার ইউনিয়নের মোট জনসংখ্যা ৩০৬৭৮ জন।
ফাজিলহাটী ইউনিয়ন
"ফাজিলহাটী ইউনিয়ন" (ইংরেজি:Fazilhati Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
গ্রাম সংখ্যা ১৭ টি।
বাংলাদেশের ২০১১ সালের আদমশুমারী অনুযায়ী ফাজিলহাটী ইউনিয়নের মোট জনসংখ্যা ২০৮৯২ জন।
২০১১ এএফসি এশিয়ান কাপ
২০১১ এএফসি এশিয়ান কাপ () প্রতিযোগিতা দ্বিতীয় বারের মতো কাতারে অনুষ্ঠিত হয়। ৭-২৯ জানুয়ারি, ২০১১ সালে পঞ্চদশ আসর হিসেবে এএফসি কর্তৃক আয়োজিত এ ফুটবল প্রতিযোগিতায় জাপান শিরোপা লাভ করে। এ বিজয়ের ফলে তারা ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে এশিয়া থেকে প্রতিনিধিত্ব করার সুযোগ পায়। এশীয়-প্রশান্ত মহাসাগরীয় অঞ্চল, ইউরোপ, উত্তর আমেরিকা এবং উত্তর আফ্রিকাসহ বিশ্বের প্রায় ৪৮৪ মিলিয়ন দর্শক চূড়ান্ত খেলাটি অবলোকন করে।
এএফসি সাংগঠনিক কমিটির সদস্যরা প্রতিযোগিতার জন্য পাঁচটি স্টেডিয়াম ব্যবহারের সিদ্ধান্ত গ্রহণ করে।
আটিয়া ইউনিয়ন
"আটিয়া ইউনিয়ন" (ইংরেজি:Atia Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
গ্রাম সংখ্যা ২৭ টি।আয়তন- ২৩ বর্গ কিলোমিটার
বাংলাদেশের ২০১১ সালের আদমশুমারী অণুযায়ী আটিয়া ইউনিয়নের মোট জনসংখ্যা ৩১৬১৬ জন ( পুরুষ- ১৭০১৮ জন, মহিলা- ১৪৫৯৮জন)।
আতিয়া মসজিদ, আদম কাশ্মিরী মাজার
আদম কাশ্মিরী
ডুবাইল ইউনিয়ন
"ডুবাইল ইউনিয়ন" (ইংরেজি:Dubail Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
পূজা বসু
পূজা বোস (; জন্মঃ ৬ ফেব্রুয়ারি ১৯৮৭) হলেন ভারতীয় টেলিভিশনের একজন জনপ্রিয় অভিনেত্রী। তিনি বেশকিছু বাংলা, তেলেগু ও হিন্দি চলচ্চিত্রেও অভিনয় করেছেন। তিনি "কাহানি হামারা মহাভারত কি" ধারাবাহিকে "রাধা"র চরিত্রে অভিনয় করেন। তিনি স্টার প্লাস-এ সম্প্রচারিত "তুঝ সে প্রেত লাগায় সজ্‌না"য় সহশিল্পী কুনাল ভার্মার সাথে "বৃন্দা" চরিত্রে অভিনয় করেন।
তিনি সেন্ট পল'স মিশন স্কুল-এ এবং স্কটিশ চার্চ কলেজ থেকে গ্র্যাজুয়েট হন। তিনি ছোটবেলা থেকেই অভিনেত্রী হতে চেয়েছিলেন।
"কাহানি হামারা মহাভারত কি"র মাধ্যমে টিভি জগতে তার আবির্ভাব। "তুঝ সে প্রেত লাগায় সজনা"-এ তিনি একজন সাধারণ পাঞ্জাবি মেয়ের চরিত্রে অভিনয় করেন। তিনি উভয় সিরিয়ালকেই হিট ঘোষণা করেন।
পরবর্তীতে তিনি তেলেগু চলচ্চিত্র "ভিদু থেডা"য় অভিনয় করেন। বাংলা চলচ্চিত্রে তার আবির্ভাব ঘটে হিরণ চ্যাটার্জির বিপরীতে তার অভিনীত "মাচো মাস্তানা"(ছবির নাম প্রথমে "মাচো মুস্তাফা" দেয়া হয়েছিল, কিন্তু মুসলিম সমাজ এ মোস্তফা নামের কারণে বাঁধা দেয় ও ছবির নাম পরিবর্তন করা হয়।) ছবির মাধ্যমে।
তার অভিনীত পরের ছবি ভারতীয় বাংলা ছবির সুপারস্টার দেব-এর সাথে করা "চ্যালেঞ্জ ২"। এই ছবিটি ভারতীয় বাংলা ছবির ইতিহাস পালটে দেয় ও আগের করা অনেক রেকর্ড ভেঙে দেয়। এরপর সে সোহম চক্রবর্তীর বিপরীতে "লাভেরিয়া" ছবিতে অভিনয় করেন। এ উভয় ছবিই রাজা চন্দ পরিচালনা করেন। প্রথম ছবিটি শ্রী ভেঙ্কটেশ ফিল্মস এককভাবে ও পরের ছবিটি সুরিন্দার ফিল্মস-এর সাথে যৌথভাবে প্রযোজনা করেন।
এরপর তিনি অভিনয় করেন সুজিত মন্ডল-এর পরিচালনায় "রকি" ছবিটি। এরপরে অভিনয় করেন "তিন পাত্তি" চলচ্চিত্রে।